stanford-oval/wikipedia huggingface dataset:
อาการเคล็ด
การรักษา > การฟื้นฟูสภาพการใช้งาน

องค์ประกอบของโปรแกรมฟื้นฟูสภาพที่มีประสิทธิภาพสำหรับอาการแพลงทั้งหมด 
รวมถึงการเพิ่มช่วงการเคลื่อนไหวของข้อต่อที่เป็นปัญหาและการออกกำลังกายเพื่อเสริมสร้างความแข็งแรงของกล้ามเนื้อแบบค่อย ๆ เพิ่ม
หลังจากใช้มาตรการอนุรักษนิยมเพื่อลดอาการบวมและปวดแล้ว การเคลื่อนไหวแขนขาภายใน 48–72 ชั่วโมงหลังการบาดเจ็บได้พบว่า 
ช่วยให้หายโดยกระตุ้น growth factor ในเนื้อเยื่อกระดูกและกล้ามเนื้อ 
เป็น growth factor ที่เกี่ยวข้องกับการแบ่งเซลล์และการปรับโครงสร้างสารเคลือบเซลล์ (matrix remodeling)
การยึดตรึงข้อให้ไม่เคลื่อนไหวเป็นเวลานานอาจทำให้อาการแพลงหายช้าลง เพราะกล้ามเนื้อมักจะฝ่อลีบหรืออ่อนแอ
อย่างไรก็ดี งานศึกษาปี 1996 แสดงนัยว่า 
การใช้อุปกรณ์พยุงสามารถช่วยให้หายโดยบรรเทาความปวดและทำให้ข้อมั่นคงเพื่อป้องกันความเสียหายเพิ่มเติมต่อเอ็นยึดหรือการบาดเจ็บซ้ำ
เมื่อใช้อุปกรณ์พยุง จำเป็นต้องแน่ใจว่าปลายแขนขามีเลือดไหลเวียนถึงอย่างเพียงพอ
เป้าหมายสูงสุดของการฟื้นฟูการใช้งานก็คือให้ผู้ป่วยสามารถกลับไปทำกิจกรรมประจำวันได้อย่างเต็มที่ ในขณะที่ลดความเสี่ยงการบาดเจ็บซ้ำให้น้อยที่สุด
แหล่งข้อมูลอื่น

Questions and Answers about Sprains and Strains - US National Institute of Arthritis and Musculoskeletal and Skin Diseases
| --- | --- |
การจำแนกโรค: DICD-10: T14.3 ICD-9-CM: 848.9 MeSH: D013180
ทรัพยากรภายนอก: MedlinePlus: 000041
ข้อเท้าแพลงแบบบิดเข้าด้านใน (บนซ้าย) ข้อเท้าปกติ (บนขวา ระดับ 1) เอ็นเสียหายเล็กน้อยแต่ไม่ฉีก (ล่างซ้าย ระดับ 2) เอ็นฉีกบ้าง (ล่างขวา ระดับ 3) เอ็นฉีกหมด
อาริซกา ปูตรี เปอร์ตีวี

| อาริซกา ปูตรี เปอร์ตีวี |
| --- | --- |

เกิด:  (1995-01-13) 13 มกราคม ค.ศ. 1995 (29 ปี) จังหวัดอาเจะฮ์ ประเทศอินโดนีเซีย
สัญชาติ: อินโดนีเซีย
การศึกษา: มหาวิทยาลัยอิสลามสุมาตราเหนือ
อาชีพ: นางแบบ นางงาม
มีชื่อเสียงจาก: มิสแกรนด์อินเตอร์เนชันแนล 2016   มิสแกรนด์อินโดนีเซีย 2016
ส่วนสูง: 1.73 m (5 ft 8 in)
คู่สมรส: Tengku M. Ryan Novandi (สมรส 2019)
บุตร: 2
รางวัล: ปูตรีซีตราอินโดนีเซีย 2009   (ไม่ผ่านเข้ารอบ)   ปูตรีเตนันอินโดนีเซีย 2009   (ไม่ผ่านเข้ารอบ)   ปูเตอรีซูมาเตอราอูตารา 2014 (รองอันดับ 2) ปูเตอรีซูมาเตอราอูตารา 2016 (ชนะเลิศ) ปูเตอรีอินโดเนซียา 2016 (รองอันดับ 3) มิสแกรนด์อินเตอร์เนชันแนล 2016 (ชนะเลิศ)
อาริซกา ปูตรี เปอร์ตีวี (อินโดนีเซีย: Ariska Putri Pertiwi; เกิด 13 มกราคม ค.ศ. 1995) เป็นนางงามชาวอินโดนีเซีย เคยประกวดเวทีปูเตอรีอินโดเนซียา ในปี 2016 ได้รับตำแหน่งรองอันดับ 3 และเวทีมิสแกรนด์อินเตอร์เนชันแนล 2016  เธอเป็นผู้ชนะคนที่ 4 ของการประกวดเวทีมิสแกรนด์อินเตอร์เนชันแนล
การประกวด > ปูเตอรีซูมาเตอราอูตารา 2014

ในปี 2014  เธอได้เข้าการประกวดเวที ปูเตอรีซูมาเตอราอูตารา 2014  เธอได้รองอันดับ 2 ปูเตอรีซูมาเตอราอูตารา 2014
การประกวด > ปูเตอรีซูมาเตอราอูตารา 2016

ในปี 2016  เธอได้เข้าการประกวดเวที ปูเตอรีซูมาเตอราอูตารา 2016  เธอชนะเลิศ ในการประกวดปูเตอรีซูมาเตอราอูตารา 2016 และได้เป็นตัวแทนไปประกวด ปูเตอรีอินโดเนซียา 2016
การประกวด > ปูเตอรีอินโดเนซียา 2016

ในปี 2016  เธอได้เข้าการประกวดเวที ปูเตอรีอินโดเนซียา 2016  เธอได้รองอันดับ 3 ปูเตอรีอินโดเนซียา 2016 และไปเป็นตัวแทนประเทศอินโดนีเซียไปประกวดเวที มิสแกรนด์อินเตอร์เนชันแนล ปี 2016
การประกวด > มิสแกรนด์อินเตอร์เนชันแนล  2016

อาริซกา เป็นตัวแทนของ  อินโดนีเซีย  ในประกวด มิสแกรนด์อินเตอร์เนชันแนล  2016  ที่ ลาสเวกัส สหรัฐ วันที่ 25  ตุลาคม  2016 เธอสามารถคว้าตำแหน่งมิสแกรนด์อินเตอร์เนชันแนล 2016 มาครองได้สำเร็จ พร้อมรางวัลพิเศษชุดประจำชาติยอดเยี่ยม หลังจากรับตำแหน่ง อริสกา ต้องเดินทางมาอยู่ประเทศไทยเป็นเวลา 1 ปี เพื่อได้เดินทางไปปฏิบัติภารกิจที่ประเทศต่างๆ
สหรัฐอเมริกา – ประเทศเจ้าภาพมิสแกรนด์อินเตอร์เนชันแนล 2016
อินโดนีเซีย
ไทย
เวียดนาม
ลาว
จีน
เนเธอร์แลนด์
ยูเครน
มาเลเซีย
แทนซาเนีย
จอร์แดน
กัมพูชา
ดูเพิ่ม

ปูเตอรีอินโดเนซียา
แหล่งข้อมูลอื่น

Miss Grand International Hall of Fame
อาริซกา ปูตรี เปอร์ตีวี ที่อินสตาแกรม
| ก่อนหน้า |  | อาริซกา ปูตรี เปอร์ตีวี |  | ถัดไป |
| --- | --- | --- | --- | --- |
|  แคลร์ เอลิซาเบธ พาร์กเกอร์ |  | มิสแกรนด์อินเตอร์เนชันแนล  (2016) |  |  มาริอา โฆเซ โลรา |
| โยลันดา รีเมตวา |  | มิสแกรนด์อินโดนีเซีย  (2016) |  | เดอา ริซกีตา |
| ด ค กผู้ครองตำแหน่งมิสแกรนด์อินเตอร์เนชันแนล |
| --- | --- |
คริสต์ทศวรรษ 2010:  เยเนลิ ชาปาร์โร (2013)  ลิส การ์ซิอา (2014)  อาเนอา การ์ซิอา#/แคลร์ เอลิซาเบธ พาร์กเกอร์‡ (2015)  อาริซกา ปูตรี เปอร์ตีวี (2016)  มาริอา โฆเซ โลรา (2017)  กลารา โซซา (2018)  บาเลนตินา ฟิเกรา (2019) 
คริสต์ทศวรรษ 2020:  อาเบนา อัปเปียห์ (2020)  เหงียน ทุก ถวี่ เตียน (2021)  อีซาแบลา เมนิง (2022)  ลูเซียนา ฟุสเตร์ (2023)  เรเชล คุปตะ (2024) 
 # ถูกถอดถอนออกจากตำแหน่ง  ‡ ดำรงตำแหน่งแทน 
| ด ค กตัวแทนผู้เข้าประกวดมิสแกรนด์อินเตอร์เนชันแนล 2016 |
| --- | --- |
  อาริซกา ปูตรี เปอร์ตีวี   สุภาพร มะลิซ้อน 
 ตัวแทนผู้เข้าประกวดมิสแกรนด์อินเตอร์เนชันแนล 13 14 15 16 17 18 19 20 21 22 23 24
ที่ชา

ที่ชา คือ การเล่นเครื่องน้ำชาอย่างไทย ที่ใช้ถ้วยชาและปั้นชาอย่างจีน โดยกำหนดวิธีการเล่นแบบไทยโดยเฉพาะ เหมือนกับการเล่นปั้นชา และ เครื่องโต๊ะ
ประวัติ

ที่ชาและถ้วยชาที่นิยมเล่นในไทยนั้น สันนิฐานว่าเข้ามาตั้งแต่สมัยสุโขทัยแล้ว ในสมัยรัตนโกสินทร์ ในระหว่าง รัชกาลพระบาทสมเด็จพระพุทธยอดฟ้าจุฬาโลกมหาราช จนถึง รัชกาลพระบาทสมเด็จพระนั่งเกล้าเจ้าอยู่หัว ถ้วยน้ำชาที่เข้ามานั้น ส่วนมากเป็นลายสีและลายน้ำทอง ถ้วยลายครามมีน้อยมาก ถ้วยชง (ถ้วยไก้หว่าน 蓋碗) มักเป็นทรงถ้วยน้ำพริก ถ้วยตวง (จอกชา 品茗杯) มักเป็นทรงบัว ส่วนถ้วยตวงที่มีฝาเป็นของที่ไทยสั่ง ถ้วยในยุคนี้ที่นับถือว่าวิเศษสุด คือ ถ้วยชุด4 เป็นของราชบรรณาการจากจักรพรดิจีนถวายมาในสมัยพระบาทสมเด็จพระพุทธเลิศหล้านภาลัย เป็นถ้วยชาอย่างที่เรียกว่า เครื่องเปลือกไข่ คือบางเกือบจะเท่าเปลือกไข่ ทรงโอพื้นขาว เขียนลายหนังสือเล็กเส้นหมึกขอบแดง ภายหลังพระบาทสมเด็จพระปิ่นเกล้าเจ้าอยู่หัวได้ทรงเก็บรักษาไว้ตลอดรัชกาล แล้วตกไปเป็นของผู้อื่น แล้วนำมาทูลเกล้าถวายพระบาทสมเด็จพระจุลจอมเกล้าเจ้าอยู่หัว ถ้วยชาแตกไป 1 ใบ จึงเอาทองคำทำแทนเนื้อที่แตกแทน
ในสมัยรัชกาลพระบาทสมเด็จพระจอมเกล้าเจ้าอยู่หัว ถ้วยชาส่วนมากเป็นเครื่องลายคราม มีทั้งของจีนและของญวน เป็นของที่นำเข้ามาขายโดยพวกนายห้างเพื่อนำมาขายให้บรรดาขุนนาง คฤหบดีเศรษฐี และผู้มีกำลังทรัพย์ มีมากมายหลายยี่ห้อ เช่น ยี่ห้อโปจูลี่กี่ (寶珠利記) และกิมตึ๋งฮกกี่ (金堂福記) ฯลฯ อีกมากมาย ซึ่งมีมาจนถึงสมัยรัชกาลที่ 5
ในสมัยรัชกาลพระบาทสมเด็จพระจุลจอมเกล้าเจ้าอยู่หัว ได้ทรงคิดอย่างถ้วยชาจักรี และทรงสั่งทำในยุโรปเมื่อ พ.ศ. 2430 เป็นเครื่องพื้นสีเขียนลายสอดทองทั้งสิ้น ทำลายเดียวมี 9 สี คือ
พื้นทองข้างในเคลือบทอง
พื้นเงิน
สีแดง
สีขาว
สีชมพู
สีเขียว
สีน้ำเงิน
สีเหลือง
สีดำ
บนฝาเขียนรูปจักรี จึงเรียกถ้วยจักรี มีทั้งชุดไทย ชุดจีน ชุดจีโบ
และได้ทรงคิดอย่างถ้วยชาอักษรพระนาม และทรงสั่งทำในเมืองจีนเมื่อ พ.ศ. 2431 อีกคราว เป็นเครื่องลายครามทั้งสิ้น ผูกอักษรพระนาม จปร เลียนแบบเป็น ลายจีนอย่างหนังสือใหญ่ ลายกระแปะ ลายกระแปะฮ่อ ลายฮ่อเครื่องมงคล ลายลูกไม้ค้างคาว ลายลูกไม้มีอักษรพระนาม มีทั้งชุดจีโบ ชุดไทย ชุดจีน ชุดญวน เป็นของหลวงสั่งเข้ามาใช้ราชการ และพระราชทานพระบรมวงศานุวงศ์ ภายหลัง พระยาโชฎึกราชเศรษฐี (ฮวด) ได้ขอพระบรมราชานุญาตสั่งถ้วยชาชุดอักษรพระนามเข้ามาขายในยี่ห้อ กิมตึ๋งฮวดกี่ (錦堂發記)
การเล่นที่ชา

การเล่นที่ชาอย่างจีน นอกจากแต้จิ๋วฮกเกี้ยนแล้ว ที่อื่นใช้ถ้วยชง (ถ้วยไก้หว่าน 蓋碗) ชงน้ำชาทั้งสิ้น วิธีจัดชุดนั้นเอาถ้วยชงตั้งบนจุ๋น ถ้ามีถ้วยตวง (จอกชา 品茗杯) ก็ตั้งขนหลังฝาถ้วยชง ส่วนแต้จิ๋วฮกเกี้ยนนั้น มีปั้นชาและอ่างรองปั้น 1 ใบ จานรองถ้วยตวงทั้ง 4 อีก 1 ใบ กับชามแต้เซ้ยสำหรับเทกากชา 1 ใบ ส่วนวิธีจัดที่ชาแบบไทยนั้นต่างจากจีน มี 8 วิธีด้วยกันคือ
ที่ชาชุดปั้นหน่วยถ้วยใบ เอาถ้วยชงมีฝา1ใบ กับปั้นชามีจานรอง 1 ใบ ตั้งในถาดรูปรี (ทำด้วยทองบ้าง เงินบ้าง ทองเหลืองบ้าง) ถ้วยและจานรองปั้นไม่จำเป็นต้องเป็นลายเดียวกัน
ที่ชาชุดอานม้า ปรับปรุงมาจากที่ชาชุดปั้นหน่วยถ้วยใบ เอาถ้วยชงทรงถ้วยน้ำพริก 1 ใบ กับปั้นชามีอ่างทรงมะนาวตัดรองปั้น 1 ใบ ถ้วยกับอ่างใช้ลายเดียวกัน ใช้ถาดรองทำพะนังสูงขึ้น คล้ายกับอานม้าเครื่องแผง จึงเรียกที่ชาชุดอานม้า ถ้ามีถ้วยตวงลายเดียวกับถ้วยชงได้ ก็ตั้งถ้วยตวงบนหลังฝาถ้วยชงอีก 1 ใบ
ที่ชาชุดถ้วยสี่ เอาถ้วยตวง 4 ใบ ลายเดียวกัน มีฝาก็ได้ไม่มีฝาก็ได้ กับปั้นชามีจานรอง 1 ใบ จานรองไม่จำเป็นต้องเป็นลายเดียวกับถ้วยตวง ตั้งในถาดรูปรี
ที่ชาชุดจีน เกิดในราวสมัยรัชกาลที่ 3 - รัชกาลที่ 4 เอาถ้วยชงมีฝา 1 ใบ ถ้วยตวงไม่มีฝาตั้งซ้อนกันเป็น 2 แถว รวม 4 ใบ กับปั้นชามีอ่างรองปั้น ทำเป็นลายชุดเดียวกัน ตั้งในถาดรูปรี (ถึงชื่อชุดจีนแต่เป็นชุดที่ไทยคิดเอง ไม่ได้เอามาจากจีน)
ที่ชาชุดญวน เอาถ้วยไม่มีฝา 4 ใบ 1 ใบโตกว่าใบที่เหลือ เรียกว่า ถ้วยข่ม สำหรับใส่น้ำเย็น กับปั้นตลกมีจานรอง 1 ใบ ตั้งในกี๋ไม้สลักหรือประดับมุกแทนถาด (เป็นวิธีคุมอย่างญวน)
ที่ชาชุดถ้วยสี่ปั้นคู่ เกิดในราวสมัยรัชกาลที่ 5 เอาถ้วยตวงมีฝาขนาดเขื่อง 4 ใบ กับปั้นคู่มีจานรอง 1 คู่ ตั้งในถาดกลม
ที่ชาชุดโถคู่ เกิดในราวสมัยรัชกาลที่ 5 เอาถ้วยชงมีฝา 1 คู่ ถ้วยตวง 4 ใบ กับปั้นคู่มีจานรอง 1 คู่ ตั้งในถาดกลม ถ้วยชงทำเป็นรูปโถโสมบ้าง ทรงจีโบบ้าง ถ้วยตวงเป็นรูปทรงโอบ้าง มีหลายรูปทรง
ที่ชาชุดดาวล้อมเดือน เกิดในราวสมัยรัชกาลที่ 5 เอาปั้นสายมีจานรองไว้กลาง ตั้งถ้วยตวงมีฝา 8 ใบล้อมรอบปั้นสาย ตั้งในถาดกลม
ยี่ห้อถ้วยชา

ถ้วยชาจีนในไทยนั้น นับถือกันว่าดีเยี่ยมมีอยู่ 4 ยี่ห้อคือ
ยี่ห้อเยียกชิมเตียนฉัง (若深珍藏) แปลว่า ของวิเศษควรเอาไว้ในที่เก็บ เป็นยี่ห้อของจีน มีความบางและเนื้อดี ใช้นาน ๆ ไปผิวรานเหมือนสังคโลก เก่ากว่ายี่ห้อทั้งหลาย
ยี่ห้อโปจูลี่กี่ (寶珠利記) แปลว่า เครื่องหมายราวกับแก้วอันวิเศษ เป็นยี่ห้อของห้างพระยาพิศาลผลพานิช (ชื่น) ภายหลังพระยาพิศาลผลพาณิช (สือ) ผู้บุตรได้ทำต่อในสมัยรัชกาลที่ 5 ใช้ยี่ห้อเดิม
ยี่ห้อกิมตึ๋งฮกกี่ (金堂福記) แปลว่า เครื่องหมายของอันวิเศษอย่างเต็มที่ เป็นยี่ห้อของห้างพระยาโชฎึกราชเศรษฐี (พุก) ภายหลัง พระยาโชฎึกราชเศรษฐี (ฮวด) ผู้บุตรได้ทำต่อในสมัยรัชกาลที่ 5 เปลี่ยนยี่ห้อเป็น กิมตึ๋งฮวดกี่  (錦堂發記) แปลว่า เครื่องหมายว่าเป็นของวิจิตร เครื่องถ้วยที่ผู้ดีเล่น ห้างกิมตึ๋งสั่งมามากกว่าห้างอื่น ๆ
ยี่ห้อจีนสุ่น ให้เขียนยี่ห้อเยียกชิม (若深) อ่างเขียนยี่ห้อกิมตึ๋งฮกกี่ (金堂福記) ถ้วยชงเขียนยี่ห้ออุนฉังมุ่ยกี่ (藴藏美記) ถ้วยตวงเขียนยี่ห้อเยียกชิม (若深) และยังมียี่ห้อสุ่งหลีคุงกี่ (順利坤記) อีกหนึ่งยี่ห้อ (จีนสุ่น เดิมเป็นลูกน้องของพระยาโชฎึกราชเศรษฐี (พุก) ภายหลังเกิดความขัดแย้งจึงแยกมาตั้งห้างใหม่)
ถ้วยชาญวนที่นับถือกันนั้น มี 2 ยี่ห้อคือ
ยี่ห้อเตียวเง็ก (?)
ยี่ห้อหงวนเง็ก (元玉)
บุคคลผู้มีชื่อเสียง

ในสมัยรัชกาลที่ 4 มีบุคคลที่มีชื่อเสียงในการเล่นที่ชา จนถึงกับมีการตั้งฉายาเรียกว่า "นายจุ้ยเครื่องขัน เจ้าบันต้วนยี่ เจ๊สัวพุกแผนที่ โตผักชี อาญาคดีรถหัก"
นายจุ้ย ไม่เล่นตามแบบแผน ชอบหาแต่ของขัน ๆ (ทำนองจะเป็นของที่หยาบ
เจ้าบัน มีชื่อเสียงในการเล่นถ้วยชาลายต้วนยี่ (ลายอักษรจีน 篆字) เจ้าบันอยู่มาจนถึงสมัยรัชกาลที่ 5 เมื่อชราได้นำถ้วยลายต้วนยี่ทูลเกล้าถวายพระบาทสมเด็จพระจุลจอมเกล้าเจ้าอยู่หัว ถ้วยชาชิ้นนั้นภายหลังได้รางวัลชิ้นไหมทองใหญ่
เจ๊สัวพุก คือ พระยาโชฎึกราชเศรษฐี (พุก) ชอบเล่นเครื่องชาลายแผนที่ ได้คุมที่ชาชุดญวนลายแผนที่ชุดหนึ่ง ขาดถ้วยไป 1 ใบ ให้คนไปหาถึงเมืองจีนก็ไม่ได้ ภายหลังได้ถ้วยมาจากเมืองญวน (เวียดนาม) จึงครบชุด
โตผักชี คือ พระยาโยธาเขื่อนขันธ์ (โต) เป็นข้าราชการฝ่ายพระราชวังบวรสถานมงคล ตั้งแต่สมัยพระบาทสมเด็จพระปิ่นเกล้าเจ้าอยู่หัว เป็นคนโปรดของกรมพระราชวังบวรวิไชยชาญ ชอบเล่นเครื่องชาลายผักชี คนทั้งหลายจึงเรียก "โตผักชี" ได้เคยแต่งเพลงยาวเรื่อง เพลงยาวเครื่องโต๊ะ พรรณาถึงเครื่องโต๊ะ ทั้ง 80 โต๊ะ ที่ตั้งบูชาในงานพระเมรุพระเจ้าบรมวงศ์เธอ เจ้าฟ้านภาจรจำรัสศรี ภัทรวดีราชธิดา
อาญาคดีรถหัก คือ ขุนอาญาคดี (ไม่ทราบนาม) ท่านนั้น ได้คุมที่ชาชุดญวนลายภาพชักรถ ขาดถ้วยไป 1 ใบ ถ้วยใบนั้นไปตกอยู่ในมือผู้หนึ่งซึ่งอยากจะแกล้งขุนอาญาคดี จะขอซื้อ แลกเปลี่ยนอย่างไรก็ไม่ยอมให้ คนทั้งหลายจึงเรียก "อาญาคดีรถหัก" จนถึงสมัยรัชกาลที่ 5 ทั้งสองฝ่ายได้นำถ้วยชุดนั้นทูลเกล้าถวายพระบาทสมเด็จพระจุลจอมเกล้าเจ้าอยู่หัว รถจึงหายหักเมื่อตกเป็นของหลวง
ภาพยนตร์ตัวอย่าง

ภาพยนตร์ตัวอย่างของ ภาพยนตร์สยองขวัญ นิยายวิทยาศาสตร์ เรื่อง Frankenstein (1931) ของยูนิเวอร์แซลสตูดิโอส์
ภาพยนตร์ตัวอย่าง หรือ เทรลเลอร์ (อังกฤษ: trailer, preview, coming attraction หรือ attraction video) เป็นโฆษณาแบบสั้นที่ออกแบบมาสำหรับภาพยนตร์เรื่อง โดยเน้นฉากสำคัญของภาพยนตร์ที่จะเข้าฉายในโรงภาพยนตร์ เป็นผลงานที่เกิดจากความคิดสร้างสรรค์และเทคนิค
ในปัจจุบันภาพยนตร์ตัวอย่างได้รับความนิยมเผยแพร่ในลักษณะแผ่นดีวีดี และแผ่นบลูเรย์ รวมถึงบนอินเทอร์เน็ต การถ่ายทอดสดผ่านสัญญาณต่อเนื่อง และอุปกรณ์พกพาต่าง ๆ จากวิดีโอราว 10,000 ล้านรายการที่รับชมทางออนไลน์ในแต่ละปี ภาพยนตร์ตัวอย่างติดอยู่อันดับสาม รองจากข่าวและวิดีโอที่สร้างสรรค์โดยผู้ใช้
รูปแบบภาพยนตร์ตัวอย่างมีการดัดแปลงนำมาใช้เป็นเครื่องมือส่งเสริมการขายสำหรับรายการโทรทัศน์ วิดีโอเกม หนังสือ และงานละคร/คอนเสิร์ต
ภาพยนตร์เรื่อง

ภาพยนตร์เรื่อง หรือ ภาพยนตร์บันเทิง (อังกฤษ: feature film หรือ feature-length film หรือ theatrical film) เป็นภาพยนตร์เล่าเรื่องที่มีความยาวเพียงพอที่จะถือเป็นการนำเสนอรายการบันเทิงเชิงพาณิชย์ คำว่า ภาพยนตร์เรื่อง เดิมหมายถึงภาพยนตร์เรื่องยาวเรื่องสำคัญในโปรแกรมฉายภาพยนตร์ที่อาจประกอบด้วยภาพยนตร์สั้นและมักเป็นภาพยนตร์ข่าวสั้น  สำหรับรายการรอบบ่าย โดยเฉพาะในสหรัฐอเมริกาและแคนาดาโดยทั่วไป ประกอบไปด้วยการ์ตูนซึ่งฉาย สัปดาห์อย่างน้อยหนึ่งเรื่องและโดยปกติแล้วจะมีภาพยนตร์เรื่องฉายในช่วงสุดสัปดาห์
ภาพยนตร์เรื่องแนวเล่าเรื่องเรื่องแรกคือ The Story of the Kelly Gang (ค.ศ. 1906 ประเทศออสเตรเลีย) ซึ่งมีความยาว 60 นาที ภาพยนตร์เรื่องในยุคแรก ๆ เรื่องอื่นได้แก่  Les Misérables (1909, U.S.), L'Inferno, Defence of Sevastopol, The Adventures of Pinocchio (1911), Oliver Twist (ฉบับอเมริกัน), Oliver Twist (ฉบับอังกฤษ), Richard III, From the Manger to the Cross, Cleopatra (1912), Quo Vadis? (1913), Cabiria (1914) และ The Birth of a Nation (1915).
รถไฟฟ้ากรุงเทพ

| --- | --- |

ประเภท: ขนส่งและโลจิสติกส์
อุตสาหกรรม: บริการ
รูปแบบ: บริษัทมหาชน SET:BMCL 
ก่อตั้ง: 18 กุมภาพันธ์ พ.ศ. 2541
ถัดไป: ทางด่วนและรถไฟฟ้ากรุงเทพ
สำนักงานใหญ่: 189 ถนนพระราม 9 แขวงห้วยขวาง เขตห้วยขวาง กทม. 
บุคลากรหลัก: ปลิว ตรีวิศวเวทย์  ประธานกรรมการบริษัท   สมบัติ กิจจาลักษณ์ กรรมการผู้จัดการ
เว็บไซต์: http://www.bangkokmetro.co.th
บริษัท รถไฟฟ้ากรุงเทพ จำกัด (มหาชน) (อังกฤษ: BANGKOK METRO PUBLIC COMPANY LIMITED ชื่อย่อ: BMCL)  บริษัทก่อตั้งเมื่อวันที่ 18 กุมภาพันธ์ พ.ศ. 2541 โดยมีกลุ่มบริษัท ช.การช่าง จำกัด (มหาชน) เป็นผู้ถือหุ้นรายใหญ่ เพื่อเข้าร่วมประมูลสัมปทานโครงการระบบขนส่งมวลชนด้วยรถไฟฟ้าใต้ดินรายแรกของประเทศไทย ในฐานะผู้ออกแบบ, ผลิต, จัดหา, ติดตั้ง, ทดสอบ และใช้งานอุปกรณ์งานระบบ เพื่อดำเนินการ และบำรุงรักษาระบบรถไฟฟ้า โดยบริษัทได้รับความเห็นชอบจากคณะรัฐมนตรี เมื่อวันที่ 28 มีนาคม พ.ศ. 2543 และวันที่ 25 กรกฎาคม พ.ศ. 2543 ตามลำดับให้เป็นผู้ได้รับสัมปทานดังกล่าวแต่เพียงผู้เดียว
บริษัทเป็นผู้รับสัมปทานจากการรถไฟฟ้าขนส่งมวลชนแห่งประเทศไทย (รฟม.) ในการเป็นผู้ออกแบบ, ผลิต, จัดหา, ติดตั้ง, ทดสอบ และใช้งานอุปกรณ์งานระบบ เพื่อดำเนินการ และบำรุงรักษาระบบรถไฟฟ้า โครงการรถไฟฟ้ามหานคร สายเฉลิมรัชมงคล เป็นระยะเวลา 25 ปี นับแต่วันที่รฟม.ออกหนังสือไม่คัดค้านการเริ่มให้บริการที่ก่อให้เกิดรายได้ คือวันที่ 2 กรกฎาคม พ.ศ. 2547 และได้เปิดให้บริการเดินรถอย่างเป็นทางการเมื่อวันที่ 3 กรกฎาคม พ.ศ. 2547 บริษัทมีสิทธิแต่เพียงผู้เดียวในการจัดเก็บรายได้ค่าโดยสารรวมทั้งการดำเนินกิจกรรมและการพัฒนาเชิงพาณิชย์ ซึ่งรวมถึงการโฆษณาและการให้เช่าพื้นที่ภายในสถานีและขบวนรถไฟฟ้า รวมทั้งพื้นที่ชั้นใต้ดินของอาคารจอดแล้วจรที่สถานีลาดพร้าว ตลอดอายุของสัมปทาน 25 ปี ทั้งนี้ ภายใต้สัญญาดังกล่าวบริษัทมีภาระผูกพันต้องจ่ายเงินตอบแทนให้แก่รฟม. ตามอัตราที่ระบุในสัญญาตลอดระยะเวลาดังกล่าว
วันที่ 8 ธันวาคม พ.ศ. 2558 คณะรัฐมนตรี มีมติเห็นชอบให้ บมจ.ทางด่วนกรุงเทพ (BECL) ควบรวมกิจการกับ บมจ.รถไฟฟ้ากรุงเทพ (BMCL) ในชื่อใหม่ว่า บริษัท ทางด่วนและรถไฟฟ้ากรุงเทพ จำกัด (มหาชน) หรือ บีอีเอ็ม (BEM) โดยมีการจดทะเบียนบริษัทใหม่ต่อ กรมพัฒนาธุรกิจการค้า ในวันที่ 30 ธันวาคม พ.ศ. 2558  และเริ่มทำการซื้อขายหุ้นในวันที่ 5 มกราคม พ.ศ. 2559
ผู้ถือหุ้นรายใหญ่

ข้อมูล ณ วันที่ 6 มีนาคม พ.ศ. 2558
| 0 | 1 | 2 | 3 |
| --- | --- | --- | --- |
| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| 1 | บริษัท ช.การช่าง จำกัด (มหาชน) | 7,314,173,611 | 35.68% |
| 2 | การรถไฟฟ้าขนส่งมวลชนแห่งประเทศไทย | 2,978,500,000 | 14.57% |
| 3 | ธนาคารกรุงไทย จำกัด (มหาชน) | 1,697,453,863 | 8.28% |
| 4 | UOB KAY HIAN (HONG KONG) LIMITED - Client Account | 382,811,200 | 1.87% |
| 5 | บริษัท ไฮกรีตโปรดักส์ แอนด์ เทคโนโลยี่ จำกัด | 287,874,300 | 1.40% |
โอเรชนิก (แคว้นโวลอกดา)

| โอเรชนิก Орешник |
| --- | --- |
หมู่บ้าน
ข้อผิดพลาด Lua ใน มอดูล:Location_map บรรทัดที่ 522: Unable to find the specified location map definition: "Module:Location map/data/Russia Vologda Oblast" does not exist
พิกัด:  59°25′N 38°59′E﻿ / ﻿59.417°N 38.983°E﻿ / 59.417; 38.983
ประเทศ:  รัสเซีย
แคว้น: โวลอกดา
อำเภอ: โวโลกอดสกี
เขตเวลา: UTC+3:00
โอเรชนิก (รัสเซีย: Орешник) เป็นพื้นที่ชนบท (หมู่บ้าน) ในชุมชนชนบทคูเบนสโกเย อำเภอโวโลกอดสกี แคว้นโวลอกดา ประเทศรัสเซีย โดยมีประชากรเพียง 2 คนใน ค.ศ. 2002
ภูมิศาสตร์

โอเรชนิกตั้งอยู่ทางตะวันตกเฉียงเหนือของโวลอกดา (เมืองหลักของอำเภอ) 71 กิโลเมตร พื้นที่ชนบทที่ใกล้ที่สุดคือเดกเตรี
จานแสง

พื้นผิวด้านล่างของ 12 แผ่นซีดีขนาด 12 ซม. (CD-R) ซึ่งมีลักษณะสีเหลือบ
จานแสง (อังกฤษ: optical disc) เป็นวัตถุที่มีลักษณะเป็นจานบันทึก ซึ่งจัดเก็บข้อมูลในรูปแบบของการเขียนข้อมูลลงพื้นผิว ซึ่งสามารถอ่านได้โดยผ่านลำแสง จานแสงอาจสะท้อนแสง โดยที่แหล่งกำเนิดแสงและตัวตรวจจับอยู่บนด้านเดียวกันของจานบันทึก หรืออีกชนิดที่มีตัวส่งผ่านโดยที่แสงส่องผ่านจานบันทึกเพื่อให้ตรวจจับได้อีกด้านหนึ่ง
จานแสงสามารถเก็บข้อมูลอะนาล็อก (เช่น เลเซอร์ดิสก์) ข้อมูลดิจิทัล (เช่น ดีวีดี) หรือเก็บทั้งสองอย่างไว้ในแผ่นดิสก์เดียวกัน (เช่น ซีดีวิดีโอ)
อารียา พรอพเพอร์ตี้

| --- | --- |

ประเภท: บริษัทมหาชนจำกัด
การซื้อขาย: SET:A 
อุตสาหกรรม: อสังหาริมทรัพย์และก่อสร้าง (อังกฤษ: Real estate)
ก่อตั้ง: 20 มกราคม พ.ศ. 2543 (ในชื่อ บริษัท อารียาค้าวัสดุ จำกัด)
ผู้ก่อตั้ง: นาย วิศิษฏ์ เลาหพูนรังสี
สำนักงานใหญ่: 999 ถนนประดิษฐ์มนูธรรม แขวงสะพานสอง เขตวังทองหลาง, กรุงเทพมหานคร, ประเทศไทย
บุคลากรหลัก: นาย วิศิษฏ์ เลาหพูนรังสี ประธานกรรมการ​และกรรมการผู้จัดการ
ผลิตภัณฑ์: ทาวน์โฮม บ้านเดี่ยว คอนโดมิเนียม วิลเลจทาวน์ โฮมออฟฟิศ และบ้านสั่งสร้าง
รายได้: 3,327.66 ล้านบาท (2565)
สินทรัพย์: 13,269.89 ล้านบาท (2565)
ส่วนของผู้ถือหุ้น: 10,031.14 ล้านบาท (2565)
บริษัทในเครือ: บริษัท วันอัพ จำกัด บริษัท ไวท์ลิฟวิ่ง จำกัด บริษัท คูลสเปซ จำกัด บริษัท อารียา ฮอสพิทอลลิตี้ จำกัด บริษัท เอ็นไวร์ พรอพเพอร์ตี้ ดีเวลลอปเมนท์ จำกัด บริษัท อารียา เซอร์วิส จำกัด บริษัท ชิลลี่ เซอร์วิส จำกัด บริษัท อารียา แมเนจเมนท์ จำกัด
เว็บไซต์: www.areeya.co.th
บริษัท อารียา พรอพเพอร์ตี้ จำกัด (มหาชน) บริษัทประกอบธุรกิจด้านอสังหาริมทรัพย์ที่อยู่อาศัย ทั้งทาวน์โฮม บ้านเดี่ยว คอนโดมิเนียม วิลเลจทาวน์ โฮมออฟฟิศ และบ้านสั่งสร้างในเขตกรุงเทพมหานครและปริมณฑลของประเทศไทย
ประวัติองค์กร

บริษัท อารียา พรอพเพอร์ตี้ จำกัด (มหาชน) (อังกฤษ: Areeya Property (PCL.))ชื่อย่อ:A) อารียา พรอพเพอร์ตี้ประกอบธุรกิจพัฒนาอสังหาริมทรัพย์ เริ่มก่อตั้งขึ้นในวันที่ 20 มกราคม พ.ศ. 2543 โดยมีชื่อเดิมว่า บริษัท อารียาค้าวัสดุ จำกัด ซึ่งเป็นบริษัทรับพัฒนาธุรกิจโครงการก่อสร้างโครงการต่างๆ ต่อมาในวันที่ 29 ธันวาคม พ.ศ. 2546 บริษัทได้เข้าจดทะเบียนเป็นบริษัทมหาชน และเมื่อวันที่ 1 เมษายน พ.ศ. 2547 บริษัทได้นำหุ้นเข้าจดทะเบียน ในตลาดหลักทรัพย์แห่งประเทศไทย
ปัจจุบัน บริษัท อารียา พรอพเพอร์ตี้ จำกัด (มหาชน) ได้ดำเนินการพัฒนาโครงการที่อยู่อาศัยอย่างเต็มรูปแบบ โดยแบ่งโครงการเป็น 3 ประเภท ดังนี้
โครงการบ้านเดี่ยว
โครงการทาวน์โฮม
โครงการคอนโดมิเนียม
นอกจากนี้ บริษัท อารียา พรอพเพอร์ตี้ จำกัด (มหาชน) ยังได้เริ่มพัฒนาโครงการคอมมูนิตี้มอลล์โครงการรับเหมาก่อสร้างทั้งแบบค้าส่ง และค้าปลีก
การดำเนินงานและผลงานขององค์กร

| Year | Events |
| --- | --- |
พ.ศ. 2543: บริษัท อารียา พรอพเพอร์ตี้ จำกัด (มหาชน) ได้เริ่มต้นดำเนินการในธุรกิจการพัฒนาอสังหาริมทรัพย์ ในประเทศไทย
พ.ศ. 2545 - 2547: พัฒนาโครงการบ้านเดี่ยว เช่น “อารียา ชบา”, “อารียา สวนา”, “อารียา คาซ่า”, “อารียา บุษบา” และ “อารียา เมทโทร”
พ.ศ. 2547: เข้าจดทะเบียนในตลาดหลักทรัพย์ แห่งประเทศไทย โดยปัจจุบัน มีทุนจดทะเบียนในตลาดหลักทรัพย์มูลค่า 949 ล้านบาท
พ.ศ. 2548: พัฒนาโครงการทาวน์โฮม เช่น “อารียา โมวา”, “อารียา แมนดารีนา” และ “วันดารา โมวา” เป็นต้น
พ.ศ. 2549: เปิดตัวโครงการคอนโดมิเนียม ในชื่อโครงการว่า “เอ สเปซ”
พ.ศ. 2550 - 2551: โครงการทาวน์โฮม “เดอะ คัลเลอร์ส” และ คอนโดมิเนียม “เอ สเปซ เพลย์”
พ.ศ. 2552 - 2554: เปิดตัวโครงการหลายโครงการ เช่น ทาวน์โฮม “เดอะ คัลเลอร์ส พรีเมียม”, “อารียา ทูบี” ทาวน์โฮมสไตล์ล็อฟ และ “เอ สเปซ ไอดี”
พ.ศ. 2555 - 2556: พัฒนาโครงการบ้านแฝดและบ้านเดี่ยว “เดอะ วิลเลจ”, ทาวน์โฮม “อารียา เดลี่” และ คอนโดมิเนียม “เอ สเปซ มี”
พ.ศ. 2557 - 2558: พัฒนาโครงการต่อเนื่อง เช่น โครงการบ้านเดี่ยว “อารียา โคโม่” และ ห้างคอมมิวนิตี้มอล์ “พิคคาเดลี่ แบงค์ค็อก”
การดำเนินงานและผลงานขององค์กร > กลุ่มธุรกิจในเครือขององค์กร

บริษัท อารียา พรอพเพอร์ตี้ จำกัด (มหาชน) และบริษัทในเครือต่างๆ สามารถแบ่งตามกลุ่มธุรกิจได้เป็น 5 ประเภทหลัก ดังนี้
1.การพัฒนาโครงการเกี่ยวกับอสังหาริมทรัพย์
2.การพัฒนาโครงการเกี่ยวกับอสังหาริมทรัพย์ และการจัดการสินทรัพย์
3.การบริการหลังการขายเพื่อธุรกิจอสังหาริมทรัพย์
4.บริการรับเหมาก่อสร้างโครงการ
5.ธุรกิจค้าปลีก
การดำเนินงานและผลงานขององค์กร > รายนามคณะกรรมการบริษัท

ณ วันที่ 31 ธันวาคม 2557 คณะกรรมการบริษัท มีจำนวนทั้งสิ้น 7 คน ประกอบด้วย
1.นายวิศิษฎ์ เลาหพูนรังษี	ประธานกรรมการและกรรมการผู้จัดการ
2.นางนิภาพัฒน์ โรมรัตนพันธ์	กรรมการ
3.นายทัน เทียนสุวรรณ		กรรมการ
4.นายวิวัฒน์ เลาหพูนรังสี	กรรมการ
5.นายวันชัย ตันติกุล	กรรมการอิสระ และประธานกรรมการ
6.นายปรีชา บุณยกิดา		กรรมการอิสระ
7.นายสมพล เทียนสุวรรณ	กรรมการอิสระ
พัดยศ

จากหลักฐานทางประวัติศาสตร์ ไทยได้รับประเพณีมีพัดยศสำหรับพระสงฆ์มาจากลังกา โดยกษัตริย์แห่งศรีลังกาในอดีตเป็นผู้เริ่มถวายสมณศักดิ์และพัดยศเพื่อให้พระสงฆ์สำหรับใช้แสดงถึงสมณศักดิ์ที่ได้รับถวาย (ในภาพ เป็นจิตรกรรมฝาผนังเล่าเรื่องพระเจ้ากิตติราชสิงหะทรงสถาปนาพระภิกษุสรณังกรเป็นพระสังฆราชแห่งลังกา)
พัดยศ คือพัดเกียรติยศอันเป็นเครื่องราชสักการะอย่างหนึ่งที่พระมหากษัตริย์โปรดเกล้าฯ ให้สร้างขึ้นเพื่อพระราชทานแก่พระภิกษุผู้มีฐานันดรในคณะสงฆ์ เป็นการประกาศเกียรติคุณเพิ่มขวัญและกำลังใจแก่พระสงฆ์ผู้ปฏิบัติดีปฏิบัติชอบ  ตามอย่างโบราณราชประเพณี ซึ่งเป็นพัดคู่กับพัดรอง ซึ่งแบ่งตามศํกดิ์ ได้แก่
พัดหน้านาง สำหรับพระเปรียญ และพระฐานานุกรมบางตำแหน่ง
พัดพุดตาน สำหรับพระครูสัญญาบัตรและพระฐานานุกรมบางตำแหน่ง
พัดเปลวเพลิง สำหรับพระครูสัญญาบัตรที่เป็นเจ้าคณะจังหวัด รองเจ้าคณะจังหวัด และเจ้าอาวาสพระอารามหลวง (ชั้นเอก)
พัดแฉกทรงพุ่มข้าวบิณฑ์ สำหรับพระราชาคณะทุกชั้น จนถึงสมเด็จพระราชาคณะ
รูปแบบของพัดยศ

รูปลักษณะและการเรียกชื่อพัดยศของไทยที่ใช้กันอยู่ในปัจจุบันมีอยู่ด้วยกัน 4 แบบดังได้กล่าวมาแล้ว ได้แก่
พัดหน้านาง เชื่อกันว่าได้แบบอย่างมาจากลังกา เป็นรูปแบบที่เก่าแก่ที่สุด ใบพัดเป็นรูปไข่ หรือคล้ายเค้าหน้าของสตรี มีด้ามตรงกลาง ยาวประมาณ 70 เซนติเมตร พัดหน้านางส่วนมากมักจะเป็นพัดรอง พัดเปรียญธรรมทุกชั้น พัดยศประทวนสมณศักดิ์ และพัดยศฐานานุกรมบางตำแหน่ง
พัดพุดตาน ใบพัดมีลักษณะวงกลม แต่ริมขอบหยักเป็นแฉกรวม 16 แฉกคล้ายกลีบดอกบัวบาน หรือดอกพุดตานบาน เป็นพัดที่ทำด้วยโครงเหล็กหุ้มแพร หรือผ้าสักหลาดกำมะหยี่ สีเดียวกันบ้าง สลับสีบ้าง ตามชั้นของสมณศักดิ์ ส่วนมากเป็นพัดของพระครูสัญญาบัตร หรือพัดของพระครูฐานานุกรมบางตำแหน่ง
พัดเปลวเพลิง มีลักษณะเป็นพัดยอดแหลม ใบเป็นแฉกคล้ายเปลวเพลิง ด้ามงายอดงา (แต่ปัจจุบันพัดยศทุกชั้น ได้มีพระบรมราชานุญาตให้ทำด้วยพลาสติกผสมเรซินทั้งหมดแล้ว เนื่องจากประเทศต่าง ๆ ได้ร่วมกันลงนามในสัตยาบรรณที่จะป้องกันรักษาสัตว์ป่าและพันธุ์พืชที่ใกล้จะสูญพันธุ์) สำหรับพัดเปลวเพลิงใช้เฉพาะพระครูสัญญาบัตร ที่ดำรงตำแหน่งเจ้าคณะจังหวัด รองเจ้าคณะจังหวัด และเจ้าอาวาสพระอารามหลวงชั้นเอกเท่านั้น
พัดแฉกทรงพุ่มข้าวบิณฑ์ คำว่า ข้าวบิณฑ์ แปลตามตัวว่า ก้อนข้าว คือ ข้าวสุกที่เขาปั้นเป็นก้อนใส่ลงในกรวย สอดไว้กับพุ่มดอกไม้ หรือกระทงขั้นบายศรี ใช้เซ่นไหว้บูชาในพิธีกรรมบางอย่าง อีกอย่างหนึ่งคำว่าข้าวบิณฑ์เป็นชื่อของลายไทยชนิดหนึ่งมีลักษณะเป็นพุ่มช่วงล่าง เรียวแหลมขึ้นไปช่วงบน ส่วนพัดแฉกทรงพุ่มข้าวบิณฑ์นั้น ใบพัดมีลักษณะส่วนล่างเป็นพุ่มและเรียวแหลมขึ้นไปถึงส่วนยอดเหมือนลายข้าวบิณฑ์ของไทย หรือคล้ายดอกบัวตูมขอบนอกคล้ายกลีบบัวที่ประกบแนบอยู่กับดอก มีกลีบอย่างน้อย 5-9 กลีบ มีการปักลายไทยชนิดต่าง ๆ ด้วยดิ้นเงิน  ดิ้นทอง ทองแล่ง และอุปกรณ์การปักอื่น ๆ อย่างประณีตสวยงามตามความสูงต่ำของชั้นสมณศักดิ์ที่ได้รับพระราชทาน พัดแฉกเป็นของสำหรับพระราชาคณะตั้งแต่ชั้นสามัญขึ้นไป จนถึงชั้นสมเด็จพระราชาคณะ
นอกจากนี้ยังมี พัดยศเปรียญ อันเป็นเครื่องหมายสำหรับพระภิกษุผู้สอบได้บาลีเปรียญ 3 ประโยคขึ้นไป และมีคำเป็นเครื่องสมณศักดิ์ว่า "พระมหา" เวลาทรงตั้งเรียกว่า "ทรงตั้งเปรียญ" ไม่ใช้คำว่า "พระราชทานสมณศักดิ์ - พัดยศ" สำหรับผู้สอบได้ประโยค ป.ธ.3. พระราชทานให้สมเด็จพระสังฆราชทรงตั้ง โดยประทานประกาศนียบัตร พัดยศ ชื่อว่า ทรงตั้งแล้ว ส่วนผู้สอบได้ประโยค ป.ธ.6 ถึงประโยค ป.ธ.9 จะเสด็จพระราชดำเนินพระราชทานประกาศนียบัตรพัดยศ และไตรจีวรด้วยพระองค์เอง ณ พระอุโบสถวัดพระศรีรัตนศาสดาราม ลักษณะพัดยศเปรียญเป็นพัดหน้านาง  ประโยค ป.ธ.3 - ป.ธ.5 พื้นแพรแดง ปักดิ้นเลื่อม มีเลขบอกประโยค ด้ามไม้ ประโยค ป.ธ.6 - ป.ธ.8 พื้นแพรเหลือง ปักดิ้นเลื่อม มีเลขบอกประโยค ด้ามไม้ ประโยค ป.ธ.9 พื้นตาดเหลืองล้วน ปักดิ้นเลื่อม ไม่มีเลขบอกประโยค ด้ามงา (ปัจจุบันเป็นเรซิ่นผสมไฟเบอร์กลาส)
ดูเพิ่ม

สมณศักดิ์
แหล่งข้อมูลอื่น

พัดยศพระราชาคณะ ชั้นสามัญเปรียญ มีลักษณะเป็นพัดแฉกทรงพุ่มข้าวบิณฑ์
พัดยศเปรียญธรรม 6 ประโยค ลักษณะเป็นพัดหน้านาง พื้นสักหลาดสีเหลืองด้ามสีดำ ปักดิ้นเลื่อมมีเลขประโยคอยู่ตรงกลาง